హీరోయిన్లు వరుసగా సినిమాలు చేస్తుంటేనే వారికి గుర్తింపు అనేది ఉంటుంది. కొంతకాలం వారు సైడ్ అయిపోయినా.. ప్రేక్షకులు మరచిపోతుంటారు. ప్రస్తుతం నిత్యామీనన్ పరిస్థితి ఇదేనన్న గుసగుసలు వినిపిస్తున్నాయి. తనకు కథ నచ్చితేనే సినిమాలకు కమిట్ అవుతుందని టాక్ ఉన్న నిత్యామీనన్.. కొంత కాలంగా ఏ సినిమాకూ సైన్ చేయలేదు. ఇప్పడదే టాక్ ఆఫ్ టౌన్ అయింది. కథ నచ్చడంతో పాటు స్టార్ హీరోల సినిమాలైతేనే నిత్యా ఒప్పుకొంటోందని, అందుకే ఇటీవలి కాలంలో తమిళంలో విజయ్ సినిమా తప్ప మరే సినిమా ఒప్పుకోలేదని కొందరు చర్చించుకుంటున్నారు. మరికొందరు మాత్రం దానికి వేరే కారణం ఉందని అంటున్నారు. ఎప్పట్నుంచో మెగా ఫోన్ పట్టాలని ఆశిస్తున్న ఈ బొద్దు గుమ్మ.. ఇప్పుడు వడివడిగా అటుకేసి అడుగులు వేస్తుందని చెబుతున్నారు. డైరెక్టర్ అయ్యేందుకు రెండు స్క్రిప్టులను తయారుచేసుకున్న ఈ మలయాళ భామ.. ఒక కథకు సంబంధించి నటీనటులను కూడా ఎంపిక చేసుకుందన్న వార్తలు కూడా వస్తున్నాయి. అంతేకాదు.. సినిమా తీసేందుకు నిర్మాతను కూడా చూసేసుకుందట. అనుకున్నవి అనుకున్నట్టు జరిగితే అతి త్వరలోనే ఈ అమ్మడు దర్శకురాలిగా అవతారం ఎత్తబోతోందంటున్నారు. మరి, ఇప్పటిదాకా కొత్త సినిమాలకేమీ సైన్ చేయని నిత్యామీనన్.. డైరెక్టర్గా మారుతుందా..? లేదంటే మరే సినిమాకైనా ఒప్పుకొంటుందా..? అనేది ప్రస్తుతానికి సస్పెన్సే!!
heroinlu varusagaa cinimaalu chestuntene vaariki gurtimpu anedi untundi. kontakaalam vaaru said aipoina.. prekshakulu marachipotuntaaru. prastutam nityaminan paristhiti idenanna gusagusalu vinipistunnaayi. tanaku katha nachitene sinimaalaku comit avutundani tack unna nityaminan.. kontha kaalamgaa e cinimaakuu sain cheyaledu. ippadade tack af toun ayindi. katha nachadamtho paatu star heerola cinemalaithene nitya oppukontondani, anduke iteevali kaalamlo tamilamlo vijay sinima tappa mare sinima oppukoledani kondaru charchinchukuntunnaaru. marikondaru maatram daaniki vere kaaranam undani antunnaru. eppatnuncho mega fon pattaalani aasistunna ee boddu gumma.. ippudu vadivadigaa atukesi adugulu vestundani chebutunnaru. director ayyenduku rendu scriptulanu tayaaruchesukunna ee malayaala bhama.. oka kathaku sambandhinchi nateenatulanu kuudaa empika chesukundanna vaartalu kuudaa vastunnaayi. antekaadu.. sinima teesenduku nirmaatanu kuudaa chusesukundata. anukunnavi anukunnattu jarigithe athi twaralone ee ammadu darsakuraaligaa avataaram ettabotondantunnaru. mari, ippatidaka kotta cinemalakemi sain cheyani nityaminan.. directorga marutunda..? ledante mare cinemakaina oppukontunda..? anedi prastutaaniki suspense!!